Ministry y’eby’obulamu ekakasizza abantu 23 bebakafa ebola, ngomugatte abakazuulibwa n’ekirwadde baki 36
Alipoota ya ministry y’ebyobulamu eraze nti ku bantu 23 abakafa, 18 bamu ggombolola ye Madudu, 5 be Kiruma ssonga ggombolola endala e Mubende ezizuuliddwamu obulwadde kuliko Mubende municipaali, kasambya, kibalinga, kiruuma ne kitenga.
E Madudu obulwadde gyebwatandikirwa waakazulibwayo abalwadde 22.
District endala ezizuuliddwamu obulwadde kuliko Kyegegwa, mu ggombolola ye Kasule ngeno waliyo abalwadde 3, sso nga ne Kassanda mu ggombolola ye Kikandwa wazuliddwayo omulwadde omu.
Emmanuel Ainebyona, ayogerera ministry y’ebyobulamu, agamba nti waliwo abalwadde abatandise okudduka mu malwaliro
Ministry y’ebyobulamu ekakasizza nti mu Kampala temunazuulwamu kirwadde, wabula nti bakyalindako sampolo ezajjiddwa ku muntu eyafiiridde e Kansanga okukakasa oba nga yabadde ebola.
Bisakiddwa: Ddungu Davis
lug_Latn lug_Latn lug_Latn lug_Latn lug_Latn lug_Latn lug_Latn